સોલાર પાવર પ્લાન્ટ સ્થાપનારા એકમો મોડ્યૂલ્સ માટે ઓર્ડર આપ્યા પહેલાં કરન્સી હેજિંગ કરતા નથી અને આથી તેઓ મોડ્યૂલના ભાવ ઘટશે તેવી આશાએ ઓછા ટેરિફ સાથે બિડ કરે છે. કંપનીઓએ જ્યારે બિડ કરી હતી ત્યારે મોડ્યૂલના ભાવ વોટ દીઠ 0.30 ડોલર હતા, જે ઘટીને 0.25 ડોલર થયા છે. મતલબ કે પ્રત્યેક મેગાવોટ દીઠ 34 લાખ રૂપિયા જેવો ફાયદો થાય છે. પરંતુ ડોલર સામે રૂપિયો ગગડ્યો તેને કારણે આ લગભગ મોટાભાગનો ફાયદો ધોવાઈ ગયો છે. તેને કારણે આ કંપનીઓ પૈકી જેમણે વધારે દેવું કર્યું હશે, ઋણ લીધું હશે, લોન લીધી હશે તેમને વધારે મુશ્કેલી પડશે.